b'\n_START_ARTICLE_\nMarkku Kaskela\n_START_PARAGRAPH_\nMarkku Matti Tapani Kaskela (s. 20. maaliskuuta 1960 Helsingin pit\xc3\xa4j\xc3\xa4) on suomalainen kirjailija ja toimittaja._NEWLINE_Kaskela on koulutukseltaan ylioppilas ja on ty\xc3\xb6skennellyt terminaality\xc3\xb6ntekij\xc3\xa4n\xc3\xa4 Helsinki-Vantaan lentoasemalla. H\xc3\xa4nen esikoisrunokokoelmansa Alusta ilmestyi vuonna 1990. Kaskelan runoja on ilmestynyt suomeksi muun muassa Parnassossa ja viroksi Asko K\xc3\xbcnnapin k\xc3\xa4\xc3\xa4nt\xc3\xa4m\xc3\xa4n\xc3\xa4. H\xc3\xa4n on my\xc3\xb6s kirjoittanut sanoituksia Pauli Hanhiniemelle ja Luunelonen-yhtyeelle._NEWLINE_Kaskela oli Kirjailija-lehden toimittaja vuosina 2002\xe2\x80\x932009. Vuonna 2008 h\xc3\xa4n sai Arvid Lydecken -palkinnon lastenkirjasta Puistolan vihre\xc3\xa4t kunnaat.'